EkBass/fiwiki-20250220-pages-articles huggingface dataset:
Sašihino (järvi Pihkovan alueella)

Sašihino () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 1,1 kilometriä pitkä, 280 metriä leveä ja sen pinta-ala on 18 hehtaaria. Järven yli työntyy niemi, joka jättää etelärantaan 100 metriä leveän salmen. Niemen länsipuolella sijaitsee 2,7 hehtaaria suuri metsäsaari. Se on 160 metriä pitkä ja 120 metriä leveä. Järven keskisyvyys on 2,2 metriä ja sen syvänteessä on 4,1 metriä vettä. Järven ympäristössä on metsämaata, joka on ilmakuvien perusteella hiekkapohjaista kangasmetsää. Sekä niemen molemmat sivut että järven laskujoen ympäristöt ovat soistuneet. Luoteisrantaan tulee ilmakuvien perusteella Bolšaja Gorodnajasta () alkavalta tieltä useita polkuja. Järvi vaikuttaa silti autiolta. == Luontoarvoja == Järvessä elää ainakin hauki, särki, ahven, ruutana, kiiski, suutari, sorva, säyne, mutakala, rantanuoliainen ja törö. Järvessä esiintyy jokirapua jonkin verran. Järvellä on hiekkapohja, jonka päällä on kerros mutaa, ja järven pohjasta kumpuaa lähteitä. Rannat ovat jyrkkäreunaiset hiekkarannat, jotka ovat paikoin soistuneet umpeen. Etenkin laskujoen ympäristö on moniuomaisena märkä kosteikkoalue. == Vesistösuhteita == Sašihino sijaitsee Lotškinan valuma-alueella, joka on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa sen laskujoki Narvanjoki, joka jatkaa vesireittiä pohjoiseen päin ja laskee lopuksi Suomenlahteen. Järven valuma- alueen koko on 2,78 neliökilometriä . Järvi on Lotškinan sivu-uoman Rakovkan () pääjärvi ja järveen tulee koillisesta viiden kilometrin mittaisena todennäköisesti samanniminen uoma. Tähän yhtyy karttojen mukaan pari sivu- uomaa. Rakovkan valuma-alueella sijaitsee muuta neljä järveä. Suurin järvi Zagorodskoje () sijaitsee heti Sašihinon pohjoispuolella. Muut kolme järveä ovat pieniä lampia, joista yksi sijaitsee Rakovkan uomassa. Sašihinon lasku- uoma on 1,4 kilometrin mittainen ja se yhtyy eteläpuolella Lotškinaan. == Huomautuksia == == Lähteet == Luokka:Pihkovan alueen järvet Luokka:Lotškinan valuma-alue Luokka:Pihkovan piiri
Viestijuoksun Suomen-mestaruuskilpailut 1933

Viestijuoksun Suomen-mestaruuskilpailut 1933 järjestettiin 8.–9. heinäkuuta Jyväskylässä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin IFK 43,5 E.Eriksson Åke Lindfors Torsten Avellan Börje Strandvall 2\. Turun Urheiluliitto 43,7 A.Mäkelä Varjoranta 3\. Helsingin Kisa-Veikot 44,1 Miettinen Erkki Koponen Anton Husgafvel Tauno Kumlander 4 × 400 m 1\. Helsingin IFK 3.26,8 Åke Lindfors Paavo Mickelson Erik Vilén Börje Strandvall 2\. Helsingin Kisa-Veikot 3.28,2 Antti Korhonen Jarl Johansson Niilo Mattila Juho Huhta 3\. Tampereen Pyrintö 3.32,8 Bengt Grönblom 4 × 800 m 1\. Helsingin IFK 8.04,8 Erik Vilén Harald Eklund Börje Strandvall Paavo Mickelson 2\. Hämeenlinnan Tarmo 8.05,4 Vilho Myllyniemi Lauri Laiho Klaus Autere Ossi Tejler 3\. Jyväskylän Kisa- Toverit 8.06,9 Jussi Akselin Lauri Ylönen Martti Luomanen 4 × 1 500 m 1\. Turun Urheiluliitto 16.41,8 Erik Vaine Arvo Suomela Harri Larva Kaarlo Tuominen 2\. Oulun Pyrintö 16.44,0 Veikko Närhi Oiva Lämsä Onni Pyörälä Niilo Hartikka 3\. Jyväskylän Kisa-Toverit 16.51,8 Onni Koskinen Jussi Akselin Martti Luomanen ==Lähteet== * * Luokka:Viestijuoksun Suomen-mestaruuskilpailut Luokka:Jyväskylän urheilutapahtumat Luokka:Vuoden 1933 yleisurheilu
Lee Hye-ri

Lee Hye-ri (, s. Gwangju, Gyeonggi, Korean tasavalta, lyhyesti nimellä Hyeri ) on korealainen näyttelijä ja laulaja. Hän on tullut tunnetuksi yhtyeestä Girl's Day ja draama-sarjoista kuten Reply 1988 (2015). Hän on esiintynyt useissa mainoksissa. == Lähteet == == Aiheesta muualla == * MyDramaList Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1994 syntyneet Luokka:Elävät henkilöt
Seo Ji-hye

Seo Ji-hye (, s. s. 24. elokuuta 1984 Soul, Korean tasavalta) on korealainen näyttelijä. Hän on näytellyt muun muassa seuraavissa televisiodraamoissa ja -sarjoissa: *2010: Kim Soo-Ro *2014: Punch televisiosarja *2019–2020: Crash Landing on You (Sa-rang-eu bul-sa-chak) *2020: Dinner Mate. == Lähteet == Luokka:Eteläkorealaiset näyttelijät Luokka:Vuonna 1984 syntyneet Luokka:Elävät henkilöt
Ji Jin-hee

Ji Jin-hee (, s. Soul, Korean tasavalta) on korealainen näyttelijä ja malli. Hän on esiintynyt muun muassa seuraavissa televisiosarjoissa: * Dae Jang Geum (2003–2004) * Dong Yi (2010) * Blood (2015) * I Have a Lover (2015–2016) * Misty (2018). Luokka:Eteläkorealaiset näyttelijät Luokka:Vuonna 1971 syntyneet Luokka:Elävät henkilöt
Turenskoje (järvi Pihkovan alueella)

Turenskoje () on järvi Luoteis-Venäjällä Pihkovan alueen Outovan piirissä. == Maantietoa == Järvi on 1,1 kilometriä pitkä, 650 metriä leveä ja sen pinta-ala on 56 hehtaaria. Sen muoto on pyöreä eikä siinä ole niemiä tai saaria. Järven keskisyvyys on 3,0 metriä ja sen syvänteessä on 5,5 metriä vettä. Sitä ympäröi laaja lähes puuton suoalue keskellä suurta asumatonta aluetta. == Luontoarvoja == Järvessä elää ainakin hauki, särki, ahven, ruutana ja mutakala. Järvessä on mutapohja ja sen rannat ovat matalat ja ne kasvavat turvetta. Rannoilla esiintyy kelluvia turvehetteikköjä, jotka tekevät rannan lähestymisen mahdottomaksi. Järvessä esiintyy toisinaan kalakuolemia. == Vesistösuhteita == Turenskoje sijaitsee Tšorjanan valuma-alueella ja sillä on suoraksi kaivettu laskuoja Tšorjanaan. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 9,9 neliökilometriä . Valuma-alue käsittää koko suoalueen. Järveen ei ole johdettu ojia eikä sillä ole laskuojaa. Se katsotaan kuitenkin kuuluvan Tšorjanan valuma-alueeseen, sillä Tsorjonanuoma virtaa ohitse yli neljän kilometrin päässä ja sen sivu-uoma Turnja () virtaa kahden kilometrin päässä. == Huomautuksia == == Lähteet == Luokka:Pihkovan alueen järvet Luokka:Tšorjanan valuma-alue Luokka:Outovan piiri
Ranee Campen

Ranee Campen (, s. Bangkok, Thaimaa) on thaimaalainen näyttelijä ja malli. Luokka:Thaimaalaiset näyttelijät Luokka:Vuonna 1989 syntyneet Luokka:Elävät henkilöt
Puttichai Kasetsin

Puttichai Kasetsin (, s. Ratchaburi, Thaimaa) on thaimaalainen näyttelijä ja malli. Luokka:Thaimaalaiset näyttelijät Luokka:Thaimaalaiset mallit Luokka:Vuonna 1986 syntyneet Luokka:Elävät henkilöt
Amaya (televisiosarja)

Amaya on televisioyhtiö GMA Networkin esittämä filippiiniläinen draamasarja. Sen pääroolia näyttelee Marian Rivera. == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
Temptation of Wife (vuoden 2012 televisiosarja)

Temptation of Wife on televisioyhtiö GMA Networkin esittämä filippiiniläinen draamasarja. Sen päärooleissa ovat Marian Rivera, Dennis Trillo, Glaiza de Castro ja Rafael Rosell. == Aiheesta muualla == * Viralliset kotisivut Luokka:Filippiiniläiset draamasarjat Luokka:2010-luvun televisiosarjat Luokka:GMA Networkin draamasarjat
The Gifted (thaimaalainen televisiosarja)

The Gifted (; The Gifted - Nakrian Phalang Kif) on televisioyhtiö One31:n esittämä thaimaalainen televisiosarja. Sen päärooleissa ovat Korapat Kirdpan, Wachirawit Ruangwiwat, Apichaya Thongkham, Harit Cheewagaroon, Ramida Jiranorraphat, Atthaphan Phunsawat, Pattadon Janngeon ja Napasorn Weerayuttvilai. == Aiheesta muualla == * Luokka:2010-luvun scifi-sarjat Luokka:Thaimaalaiset televisiosarjat Luokka:Fantasiasarjat Luokka:2010-luvun draamasarjat
Lexingtonin piirikunta

Lexingtonin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 298 750 vuonna 2019. Piirikunnan hallintokeskus on Lexingtonin kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Palladiumbromidi

Palladiumbromidi (PdBr2) on palladium- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa palladiumbromidi on tummanruskeaa kiteistä ainetta. Sen alkeiskoppi on monokliininen ja rakenteessa palladium- ja bromidi-ionit muodostavat aaltoilevia ketjuja. Yhdiste ei liukene veteen, mutta liukenee muun muassa vetybromidin vesiliuokseen, jolloin muodostuu kompleksinen tetrabromopalladaatti-ioni ([PdBr4]2-). Palladiumbromidia voidaan valmistaa kuumentamalla palladiumin ja bromin seosta 500 °C:n lämpötilaan, palladiumin ja vetybromidi ja typpihapon seoksen reaktiolla tai palladiumin ja alumiinibromidin reaktiolla. :Pd + Br2 → PdBr2 Palladiumbromidia käytetään orgaanisen kemian synteeseissä katalyyttinä hapetusreaktioissa, kytkentäreaktioissa kuten Stille-kytkennässä, substituutioissa ja isomeroinneissa. ==Lähteet== Luokka:Bromidit Luokka:Palladiumyhdisteet
Marionin piirikunta (Etelä-Carolina)

Marionin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 30 657 vuonna 2019. Piirikunnan hallintokeskus on Marionin kaupunki. Piirikunta perustettiin vuonna 1800. == Lähteet == == Aiheesta muualla == Luokka:Etelä-Carolinan piirikunnat
Marlboron piirikunta

Marlboron piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 26 118 vuonna 2019. Piirikunnan hallintokeskus on Bennettsvillen kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Geenin ilmentyminen

Geenin ilmentyminen eli geeniekspressio on prosessi, jossa geenin ohjeen mukaan syntyy geenituote. Tuote voi olla proteiini tai RNA-molekyyli. Geenin ilmentyminen tapahtuu kahdessa päävaiheessa. Ensimmäistä vaihetta kutsutaan transkriptioksi ja sen aikana geenin DNA:han tallennettu tieto muutetaan RNA:ksi. Toisessa vaiheessa, translaatiossa, edellisessä vaiheessa muodostuneen RNA-molekyylin avulla valmistetaan proteiini. Proteiinin syntyyn johtavaa geeniekspressiota kutsutaan yleisesti proteiinisynteesiksi. Kaikki geenit eivät kuitenkaan koodaa proteiineja, vaan ne sisältävät esimerkiksi translaatiossa avustavien RNA-molekyylien, kuten siirtäjä-RNA:n tai ribosomaalisen RNA:n, rakennusohjeita. Geenien ilmentymistä säädellään tarkasti soluissa ja muutokset siinä voivat johtaa sairauksiin tai evoluutioon. Säätelyyn osallistuvat DNA:han sitoutuvat proteiinit, joita kutsutaan transkriptiotekijöiksi. Ilmentymistä kontrolloidaan pääosin säätelemällä transkriptiota, mutta sitä tapahtuu myös translaatiovaiheessa. Säätelyllä määritetään sekä geeniä ilmentävät solut että ilmentymisen vaatimat olosuhteet. == Lähteet == == Aiheesta muualla == Luokka:Molekyyligenetiikka
Ludavskoje (järvi Pihkovan alueella)

Ludavskoje () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 0,8 kilometriä pitkä, 580 metriä leveä ja sen pinta-ala on 34 hehtaaria. Se on metsäjärvi, jota ympäröi suuri metsäalue. Järven keskisyvyys on 2,0 metriä ja se on syvimmillään 3,5 metriä syvä. Metsäalueelle on tehty monia metsäautoteitä, mutta mikään niistä ei johda järvelle. Järvi lienee autio. == Luontoarvoja == Järvessä elää ainakin hauki, särki, ahven, lahna, kiiski, pasuri, made, sorva, suutari, ruutana, törö, mutakala ja rantanuoliainen, sekä jokirapua, jota on niukasti. Järvellä on yleensä mutapohja, mutta järvessä on myös hiekkapohjaisia alueita. Sen rannat ovat matalia ja kosteikkoisia. Niillä kasvaa suoturvetta, joka kelluu rannassa hetteikkönä. Rantaan onkin mahdoton päästä. == Vesistösuhteita == Ludavskoje sijaitsee Tšorjanan valuma-alueella, missä se kuuluu sen sivujoen Zvankan () valuma-alueeseen. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkaa sen laskujoki Narvanjoki, joka jatkaa vesireittiä pohjoiseen päin ja sen laskee lopuksi Suomenlahteen. Ludavskojen ympäristönä on Peipsin alangolla sijaitseva Tšorjanan ja Lotškinan välinen ojiettu metsä- ja suoalue, jonka korkeus on pohjoisosissa noin 32 metriä mpy. Kun Peipsijärven korkeus on 30 metriä, jää maaston kaltevuudeksi enää 0,1 metriä kilometrille. Siihen on johdettu viisi kuivatusojien johto-ojaa. Zvanka tulee järven etelärantaan ja jatkaa sen pohjoiskärjestä kohti pohjoista, jossa se yhtyy 900 metrin päässä virtaavaan Tšorjanaan. Järven valuma-alueen koko on 44,9 neliökilometriä . Sen suuruus johtuu Zvankan monesta latvahaarasta, jollainen on esimerkiksi Znamenkan kylän läpi virtaava Plotištšenka (). Zvankan valuma-alueella sijaitsee seitsemän järveä. Ludavskojen länsipuolella on Koryšno () ja itäpuolella nimetön lampi. Pääuoman sivulla on Zvanoje (), jonka laskuoja yhtyy pian Zvankaan. Plotištšenkan alueella on vielä Plotištšnon () lisäksi pari lampea. == Huomautuksia == == Lähteet == Luokka:Pihkovan alueen järvet Luokka:Tšorjanan valuma-alue Luokka:Pihkovan piiri
McCormickin piirikunta

McCormickin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 9 463 vuonna 2019. Piirikunnan hallintokeskus on McCormickin kaupunki. Piirikunta perustettiin vuonna 1916. == Lähteet == == Aiheesta muualla == Luokka:Etelä-Carolinan piirikunnat
Newberryn piirikunta

Newberryn piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 38 440 vuonna 2019. Piirikunnan hallintokeskus on Newberryn kaupunki. Piirikunta perustettiin vuonna 1785. == Lähteet == == Aiheesta muualla == Luokka:Etelä-Carolinan piirikunnat
Ophiura kinbergi

Ophiura kinbergi on Ophiuridae-heimoon kuuluva merivesissä elävä käärmetähtilaji. Ophiura kinbergi voi kasvaa korkeintaan kolmen millimetrin mittaiseksi. Lajia tavataan Indopasifiselta merialueelta Aasiasta ja Oseaniasta. Se elää korkeintaan 500 metrin syvyydessä noin 7,9–27,5 asteen lämpöisissä vesissä. Laji on ainakin valkopilkkukaniinikalan (Siganus canaliculatus) ravintoa. == Lähteet == Luokka:Käärmetähdet
Ruprecht (Pfalzin prinssi)

Prinssi Ruprecht (, 17. joulukuuta 1619 Praha – 29. marraskuuta 1682 Lontoo) oli englantilais-saksalainen ratsuväenkenraali, amiraali ja tieteilijä. Hän johti rojalistien ratsuväkeä Englannin sisällissodassa. Sodan jälkeen hän harjoitti muun muassa kaapparitoimintaa Karibianmerellä, osallistui Hudsoninlahden kauppakomppanian sekä Royal Societyn perustamiseen, teki tutkimusmatkan Gambiajoelle ja kävi orjakauppaa. Ruprechtin vanhemmat olivat Pfalzin vaaliruhtinas Fredrik V ja Elisabet Stuart. Brittiläisessä Pohjois- Amerikassa sijainnut Rupertinmaa nimettiin prinssi Rupertin mukaan. Vuonna 1660 Rupert esitteli kuningas Kaarle II:lle niin sanotut Prinssi Rupertin pisarat eli pisaran muotoiset lasiesineet, joiden paksu pää kestää vasaran iskun, mutta koko pisara hajoaa, jos sen ohut pää rikotaan. Fysikaalisten jännitteiden jakautuminen pisarassa selvitettiin vuonna 2017 Tallinnan teknillisessä yliopistossa tehdyssä tutkimuksessa. Rupert tutki myös niin sanottua Prinssi Rupertin kuutiota sekä salakirjoitustekniikoita ja toi mezzotinto-syväpainomenetelmän Englantiin. Prinssi Rupertin rakastajatar oli näyttelijä Margaret Hughes. He saivat tyttären vuonna 1673. ==Fiktiossa== C. J. Cutcliffe Hyne kirjoitti 1900-luvun alussa seikkailuromaanin Prince Rupert the Buccaneer (1901). Se on julkaistu suomeksi vuonna 1928 Aino Tuomikosken käännöksenä nimellä Prinssi Rupert merisissinä. King Crimson -yhtyeen vuonna 1970 ilmestynyt kappale ”Lizard” ja sen osa ”The Battle of the Glass Tears” kertovat Rupertista. ==Lähteet== == Aiheesta muualla == Luokka:Brittiläiset kenraalit Luokka:Brittiläiset amiraalit Luokka:Royal Societyn jäsenet Luokka:Kolmikymmenvuotinen sota Luokka:Englannin sisällissota Luokka:Herttuat Luokka:Prinssit Luokka:Merirosvot ja kaapparit Luokka:Vuonna 1619 syntyneet Luokka:Vuonna 1682 kuolleet
Mycteroperca olfax

Mycteroperca olfax on meriahventen (Serranidae) heimoon ja meriahventen (Epinephelinae) alaheimoon kuuluva Ecuadorin alueen merivesissä elävä kalalaji. Se on sukunsa Mycteroperca tyyppilaji. == Koko ja ulkonäkö == Mycteroperca olfax voi maksimissaan kasvaa 120 senttimetrin mittaiseksi. Sen ruumis on vankkarakenteinen eikä kovinkaan litistetty. Väritys on pääosin ruskea ja kaikki evät ovat tummia. Ruumis on korkein peräevän alkukohdassa. Selkäevän toinen ja kolmas piikki ovat suurimmat. Pyrstön reuna on tasainen. Kalan kyljillä on lähekkäin olevia ruskeita täpliä ja ruumiin yläosassa on joskus 10–12 tummaa juovaa. Kuono on paljon silmää pidempi. Lajin pää on korkea, kuono melko terävä ja suu suuri. Yläleuka ulottuu hieman silmän kohdan yli. Alaleuka on huomattavan suuri. Sieraimet ovat suuret ja lähellä toisiaan. Taaemmat sieraimet ovat aikuisilla kaloilla etumaisia suuremmat. Selkäevässä on 11 piikkiruotoa ja 16–17 pehmeää ruotoa, peräevässä kolme piikkiruotoa ja 11 pehmeää ruotoa. == Levinneisyys ja elinympäristö == Mycteroperca olfax -lajia tavataan ainoastaan Ecuadorin merialueella Kookossaarella Costa Rican ja Galápagossaarten edustalla. Havaintoja Panaman ja Perun alueilta ei pidetä luotettavina. Laji elää 5–73 metrin, yleensä 15–40 metrin syvyydessä. Sen elinympäristöjä ovat kiviriutat. Lajin yksilömäärän on arvioitu vähentyneen ainakin 30 prosenttia viimeisen hieman yli 40 vuoden aikana. == Ravinto ja elintavat == Mycteroperca olfax käyttää aikuisena ravinnokseen pääasiassa kaloja. Yksilön saaliiden koko kasvaa sen oman kasvun myötä. Laji saavuttaa sukukypsyyden keskimäärin 65,3 senttimetrin mittaisena. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Meriahvenet (alaheimo) Luokka:Uhanalaiset kalat
Ò

Ò (ò) on latinalainen kirjain. Siinä on gravis o-kirjaimen päällä. Kirjainta käytetään pääsääntöisesti katalaanin, lombardin, oksitaanin, kašubin, sardin, gaelin, vietnamin, haitin, norjan, kymrin ja italian kielissä. == Lähteet == Luokka:Latinalaiset kirjaimet
Biolingvistiikka

Biolingvistiikka on kielitieteen haara, joka yhdistää käytäntöjä niin kielitieteestä kuin biologiastakin. Tutkimuskohteina ovat muun muassa kielen biologiset taustat sekä kielen evoluutio. Varhaisin maininta biolingvistiikasta on vuodelta 1950, jolloin julkaistiin Handbook of Biolinguistics -kirja, joka pyrki tutkimaan kieltä luonnonilmiönä ja osana biologisia prosesseja. Termi biolingvistiikka tuli uudelleen käyttöön vuonna 1974 pidetyssä konferenssissa, joka kantoi nimitystä Biolinguistics. Termin kehittäjäksi mainitaan Noam Chomsky, jonka mukaan kieli on luonnollinen aivoissa syntynyt ilmiö. Biolingvistiikalla on tarkoitus vastustaa muun muassa John Locken ja Alfred Wallacen väitteitä, joiden mukaan kieltä ei voitaisi selittää vain evoluution tuloksena, vaan siihen olisi vaikuttanut jokin ulkopuolinen hengellinen voima.. Yksi tieteenalalla toimiva vertaisarvioitu julkaisu on Biolinguistics-lehti, jonka artikkelit käsittelevät myös psykolingvistiikkaa ja neurolingvistiikkaa. Suomessa biolingvististä tutkimusta on tehty muun muassa Helsingin ja Jyväskylän yliopistoissa. == Lähteet == == Aiheesta muualla == * Biolinguistics-lehden kotisivu Luokka:Kielitiede Luokka:Noam Chomsky
Viestijuoksun Suomen-mestaruuskilpailut 1934

Viestijuoksun Suomen-mestaruuskilpailut 1934 järjestettiin 14.–15. heinäkuuta Turussa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin IFK 43,5 Åke Lindfors Nils-Erik Nyman Torsten Avellan Börje Strandvall 2\. Turun Urheiluliitto 0,5 m jäljessä A.Mäkelä Eino Laaka Onni Vainio S.Vartiainen 3\. Turun Riento 4,5 m jäljessä Liukko Pyysalo P.Sandström Runo Viitasalo 4 × 400 m 1\. Helsingin Kisa-Veikot 3.24,5 H.Vesikari Antti Korhonen Heikki Mäkinen Juho Huhta 2\. Tampereen Pyrintö 3.24,8 Antti Vilenius Jaakko Pietiläinen Kosti Kurkela Akilles Järvinen 3\. Helsingin IFK 3.26,6 Nils-Erik Nyman Åke Lindfors Torsten Avellan Börje Strandvall 4 × 800 m 1\. Turun Urheiluliitto 7.56,8 (SE) Arvo Suomela Aarno Nummelin Kaarlo Tuominen Harri Larva 2\. Hämeenlinnan Tarmo 8.00,2 Veikko Luoto Lauri Laiho Klaus Autere Ossi Tejler 3\. Oulun Pyrintö 8.00,4 Onni Pyörälä Oiva Lämsä Helge Vänttilä Niilo Hartikka 4 × 1 500 m 1\. Turun Urheiluliitto 16.23,2 Arvo Suomela Aarno Nummelin Kaarlo Tuominen Harri Larva 2\. Helsingin Poliisi-Voimailijat 16.24,0 Sahlberg Toivo Loukola Lauri Lehtinen Paavo Mikkeli 3\. Oulun Pyrintö 16.25,2 Onni Pyörälä Oiva Lämsä Helge Vänttilä Niilo Hartikka ==Lähteet== * * Luokka:Viestijuoksun Suomen- mestaruuskilpailut Luokka:Turun urheilutapahtumat Luokka:Vuoden 1934 yleisurheilu
Ú

Ú (ú) on latinalainen kirjain. Siinä on akuutti u-kirjaimen päällä. Kirjainta käytetään pääsääntöisesti tšekin, fäärin, unkarin, islannin, slovakin, hollannin, iirin, oksitaanin, mandariinikiinan, portugalin, espanjan, italian, vietnamin ja gaelin kielissä. == Lähteet == Luokka:Latinalaiset kirjaimet
Hitupihtisammal

Hitupihtisammal (Cephalozia macounii) on Cephalozia-sukuun ja Cephaloziaceae- heimoon kuuluva aitomaksasammallaji. Sen kuvasi ensimmäisenä Austin. == Esiintyminen Suomessa ja elinalueet == Suomen Lajitietokeskuksen mukaan laji esiintyy ensisijaisesti kangasmetsissä. Tämän lisäksi sitä tavataan korvissa. Suomessa sitä tavataan kolmella kasvillisuusvyöhykkeellä: Lounaisen rannikkomaan lauhkean vyöhykkeen sekametsissä, Järvi-Suomen eteläboreaalisella vyöhykkeellä ja Pohjanmaan sekä Pohjois-Karjalan ja Kainuun välisen alueen keskiboreaalisella vyöhykkeellä. Suomessa laji on luokiteltu äärimmäisen uhanalaiseksi. == Levinneisyysalue == Lajia tavataan pohjoismaissa Suomen lisäksi Ruotsissa, Islannissa ja Norjassa. Tämän lisäksi levinneisyysalueisiin kuuluvat Euroopassa Latvia, Saksa, Sveitsi, Puola, Tšekki, Slovakia, Montenegro sekä Venäjän osat Karjala ja Tšuktšien autonominen piirikunta. Muualta maailmasta lajia on löydetty Kanadaan kuuluvista Brittiläisestä Columbiasta, Yukonista, Albertasta, Quebecista ja Ontariosta, Yhdysvaltain osavaltioista Louisianasta, Mainesta, Michiganista, Minnesotasta, Montanasta, New Hampshiresta, New Yorkista, Washingtonista ja Wisconsinista sekä Kiinan Fujianista, Sichuanista ja Tiibetistä. == Lähteet == Luokka:Aitomaksasammalet (lahko)
Oconeen piirikunta (Etelä-Carolina)

Oconeen piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 79 546 vuonna 2019. Piirikunnan hallintokeskus on Walhallan kaupunki. Piirikunta perustettiin vuonna 1868. == Lähteet == == Aiheesta muualla == Luokka:Etelä-Carolinan piirikunnat
Orangeburgin piirikunta

Orangeburgin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 86 175 vuonna 2019. Piirikunnan hallintokeskus on Orangeburgin kaupunki. Piirikunta perustettiin vuonna 1769. == Lähteet == == Aiheesta muualla == Luokka:Etelä-Carolinan piirikunnat
Pickensin piirikunta (Etelä-Carolina)

Pickensin piirikunta () on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 126 884 vuonna 2019. Piirikunnan hallintokeskus on Pickensin kaupunki. Piirikunta perustettiin vuonna 1826. == Lähteet == == Aiheesta muualla == Luokka:Etelä-Carolinan piirikunnat
Kielisaari

Kielisaarella tarkoitetaan maantieteellistä aluetta, jolla puhutaan jotain tiettyä kieltä, mutta sitä ympäröivällä alueella puhutaan jotain toista kieltä. Kielisaarelle jääneet puhujat eivät myöskään sulaudu valtaväestöön tai assimilaatio on tavallista hitaampaa. == Esimerkkejä kielisaarista == pienoiskuva|Romanian unkarinkieliset kielisaaret merkitty tummanvihreällä. Romaniassa asuvat saksalaiset saivat jäädä maahan ja säilyttää koulujensa opetuskielen saksana jopa kommunistien noustua valtaan. Trendi Itä-Euroopassa oli, että saksankieliset vähemmistöt häädettiin toisen maailmansodan jälkeen. Toinen merkittävä vähemmistö ovat unkarilaiset, joiden kielisaari sijoittuu Keski-Romaniaan. Vuoden 2011 väestölaskennan mukaan Romaniassa asui 1,25 miljoonaa unkarinkielistä.. Saterland on itäfriisinkielinen kielisaari Ala- Saksin osavaltio Saksassa. Kielen puhujämäärä on kuitenkin laskussa: toisen maailmansodan päättyessä alueen asukkaista itäfriisiä puhui 80% väestöstä, mutta vuosituhannen alussa vastaava luku on 20%.. Puhujia on kaupungin raportin mukaan 2 250. == Kielisaaret Suomessa == Suomessa kielisaarilla tarkoitetaan usein suomenkielisiä alueita, joilla elää elinvoimainen ruotsinkielinen vähemmistö. Niiden syntymisen taustalla oli 1700–1800-luvuilla kiihtynyt teollistuminen, joka toi ruotsinkielisiä ihmisiä muun muassa Sisä- Suomeen. Tämän jälkeen nousi tarve perustaa ruotsinkielisiä kouluja lapsille.. Nykyään perinteisiksi ruotsinkielisiksi kielisaariksi lasketaan seuraavat kunnat: Kunta Asukasluku (2019) Ruotsinkielisten osuus Tampere 238 140 0,5% Kotka 52 126 0,9% Oulu 205 489 0,2% Pori 83 934 0,5% Suurin näistä on Tampere, jossa asuu noin 1 300 henkilöä, joiden rekisteröity äidinkieli on ruotsi. == Lähteet == Luokka:Sosiolingvistiikka
Rauðskinna

Rauðskinna (myös bók máttarins) on 1500-luvulla kirjoitettu islantilainen grimoire. Kirja on lajityyppinsä pahamaineisimpia edustajia, sillä sen päätarkoitus on opettaa lukija hallitsemaan saatanaa. Rauðskinna sai nimensä punaisesta kannestaan. Kirjan tekee mielenkiintoiseksi erityisesti sen kirjoittajan tausta: Gottskálk grimmi Nikulásson oli pohjoisislantilaisen Hólarin piispa. Rauðskinna haudattiin Gottskálkin mukana. == Lähteet == Luokka:Grimoiret Luokka:1500-luvun kirjat Luokka:Islantilainen kansanperinne
Gottskálk grimmi Nikulásson

Gottskálk grimmi Nikulásson (1469 – 8. joulukuuta 1520) oli pohjoisislantilaisen Hólarin piispa vuosina 1496–1520. Hänen edeltäjänsä oli Olafur Rögnvaldsson ja seuraajansa Jón Arason. Gottskálkin maine oli synkkä, mihin viittaa myös hänen liikanimensä grimmi. Hän on jäänyt historiaan eritoten mustaa magiaa käsittelevän Rauðskinnan kirjoittajana. Aikalaiset pitivät Gottskálkia vaarallisena ja vallanhimoisena. Rauðskinna haudattiin hänen mukanaan. Gottskálkilla oli kolme lasta. == Lähteet == Luokka:Vuonna 1469 syntyneet Luokka:Vuonna 1520 kuolleet Luokka:Islantilaiset katoliset piispat
Herrat

Herrat on mysteerikokoonpano, joka aloitti toimintansa vuonna 2017. Kokoonpano piilottaa identiteettinsä. Yhtyeen ensimmäinen kappale ”Kumiankka” on striimannut tuplaplatinaa. Herrat nousi suosioon vuonna 2017 ”Kumiankka”-singlellään, jota on kuunneltu striimauspalveluissa tuplaplatinaan oikeuttavat yli 8 miljoonaa kertaa. Herrat aloittivat keikkailun syksyllä 2019. == Diskografia == * Kumiankka - 2017 - Single * Kuka pelkää pimeää - 2017 - Single * Drive - 2018 - Single * UUNANA - 2018 - Single * Tanssilaulu - 2018 - Single * Sumuu - 2019 - Single * Sin City - EP - 2019 * Yhen illan huumaa - 2019 - Single * LOL (2020) - 2019 - Single * Perhosii - 2020 - Single * Karuselli - 2020 - Single * Elämä on disko - 2020 - Single * Ilopoika - 2020 - Single * Ysäri - 2020 - Single * Den glider in RMX - 2021 - Single * Au - 2021 - Single * Dam Da Dam - 2022 - Single * Luottomies - 2023 - Single * Klara & Sven - 2023 - Single ==Lähteet== Luokka:Suomalaiset yhtyeet
Loftur Þorsteinsson

Loftur Þorsteinsson (1702 – n. 1722) oli islantilainen pappi. Hänet tunnetaan islantilaisessa kansanperinteessä termillä Galdra-Loftur, sillä hän hallitsi muinaisskandinaavisen Galdr-loitsulaulun. Loftur opiskeli latinakoulussa pohjoisislantilaisessa Hólarissa vuodesta 1716, mutta hänen varsinainen kiinnostuksensa oli musta magia. Tarun mukaan Loftur yritti saada käsiinsä legendaarisen Rauðskinnan, joka on 1500-luvulla kirjoitettu grimoire. Rauðskinnan puolestaan kerrotaan haudatun kirjoittajansa piispa Gottskálk grimmi Nikulássonin mukana. Lofturista ei kuultu vuoden 1722 jälkeen, vahvistamattoman tarinan mukaan hän hukkui. == Lähteet == == Aiheesta muualla == *GALDRA-LOFTUR Luokka:Islantilaiset papit Luokka:Vuonna 1702 syntyneet Luokka:Vuonna 1722 kuolleet
Uuden-Seelannin kielet

pienoiskuva|Uuden-Seelannin kansalliskirjasto Uuden-Seelannin kieliksi lasketaan perinteisesti vain Uuden-Seelannin kielet, eikä maahan kuuluvissa vapaasti assosioituneissa maissa (Cookinsaaret, Tokelau ja Niue) puhuttavat kielet. == Viralliset kielet == Maan lainsäädännön mukaan Uuden-Seelannin viralliset kielet ovat maori ja uusiseelantilainen viittomakieli. Myös englanti on de facto virallinen kieli. Kaikki aikuiset maorinkieliset uusiseelantilaiset osaavat myös englantia. Uuden-Seelannin englannissa on useita maorista peräisin olevia lainasanoja. Näitä ovat mm. mana: "maine", waka: "kanootti" tai "kulkuneuvo" ja kai: "ruoka".. Vuonna 2018 New Zealand First -puolue toi parlamenttiin lakialoitteen, jolla tehtäisiin englannista virallinen kieli lainsäädännön keinoin. Perusteluna oli se, että muut viralliset kielet ovat saaneet virallisen statuksen juuri parlamentissa käydyn keskustelun tuloksena: maori vuonna 1987 ja viittomakieli 2006.. Vuoden 2018 väestönlaskennassa englannin ilmoitti äidinkielekseen 4,48 miljoonaa ihmistä (95% koko väestöstä), maorin 185 955 (4%) ja viittomakielen 22 986 (0,5%). == Muut kielet == Virallisten kielten lisäksi Uudessa-Seelannissa puhutaan myös samoaa (2,2% väestöstä), kiinaa (2%) ja hindiä (1,5%). Cookinsaarten maorilla, niuella ja tokelaulla ei ole virallisen kielen asemaa, mutta valtion tulee varmistaa niiden elinvoimaisuuden säilyminen. Yksi tärkeä askel on kannustaa perheitä puhumaan näitä kieliä kotona. == Lähteet == *
Horizon Forbidden West

Horizon Forbidden West (tunnetaan myös nimellä Horizon II: Forbidden West) on Guerrilla Gamesin kehittämä ja Sony Interactive Entertainmentin julkaisema toimintaseikkailupeli. Peli on julkaistu PlayStation 4 ja PlayStation 5 -alustoille vuonna julkaisun lykkäämisen jälkeen. Peli on julkaistu 18. helmikuuta 2022. Peli on Horizon Zero Dawnin jatko-osa. == Pelaaminen == Peli sijoittuu edeltäjänsä tavoin avoimeen pelimaailmaan. Pelissä voi tutkia maailmaa veden alla. == Saavutettavuus == Pelissä on kehitetty saavutettavuustukea aiemmasta ja uutena ominaisuutena on ohjauksen peilaaminen toiseen peliohjaimeen (co-pilot). == Kehitys == Studion käyttämää Decima- pelimoottoria on kehitetty peliä varten edelleen Death Stranding -pelissä käytetystä versiosta. Aiemmin moottori on ollut rajoittunut aiempaan tekniikkaan ja siten interaktio pelimaailman kasvuston kanssa on ollut rajoittunutta. Pelin trailerissa nähtiin miten tuuli vaikuttaa kasveihin kuten pitkän ruohon taittumiseen ilmavirrassa. Kasvillisuuden tiheys on myös kehittynyt sekä kasvillisuuden piirtoetäisyydet. Pienemmät yksityskohdat säilyvät kauempana kamerasta ja varjoissa on korkeampi tarkkuus. Aiemmin pilvien renderöintiin käytettävä Nubis-tekniikka oli rajattu hitaaseen päivitykseen, joka toimi hitaassa liikkeessä. Uudemmassa versiossa on vuonna 2017 esiteltyä jatkokehitystä. Pelin kehityksen aikana studio vaihtoi kaupallisesta fysiikkamoottorista avoimen lähdekoodin Jolt Physics -moottoriin. == Ääninäyttelijät == Pelin ääninäyttelijät: == Vastaanotto == Peli on saanut GameSpotin arvostelussa arvosanaksi 8/10. Peli on saanut IGN:n arvostelussa arvosanaksi 9/10. Peli on saanut Pelaaja-lehden arvostelussa arvosanaksi 10/10. == Lähteet == == Aiheesta muualla == * Luokka:Vuoden 2022 videopelit Luokka:PlayStation 4 -pelit Luokka:PlayStation 5 -pelit Luokka:Avoimen pelimaailman pelit Luokka:Toimintaseikkailupelit Luokka:Toimintaroolipelit Luokka:Science fiction -videopelit Luokka:Post- apocalypse-pelit
Assa Traoré

Assa Traoré (s. tammikuussa 1985 Pariisissa) on rasisminvastainen ranskalainen aktivisti. Hän on pidätettäessä kuolleen Adama Traorén sisko, Comité vérité et justice pour Adaman perustaja ja poliisiväkivallan vastustaja. == Elämäkerta == === Henkilöhistoria === Assa Traoré syntyi tammikuussa 1985 Pariisin 9. arrondissementissa. Hänen sisaruspiiriinsä kuuluu 17 sisarusta neljästä äidistä. Traorét kasvoivat Boyenvalin alueella Beaumont-sur-Oisessa. Heidän Malissa syntynyt isänsä Mara-Siré kuoli vuonna 1999 46-vuotiaana altistuttuaan asbestille työssään. Kolmen lapsen äiti Assa Traoré toimi vuoteen 2016 saakka erityisopettajana Sarcellesissa. Hän on myös perustanut pienen vahavaateliikkeen, jonka hän lanseerasi uudelleen vuonna 2019 tuotemerkillä Maison Kaye. === Aktivismi veljen kuoleman jälkeen === Assa Traoré oli matkalla Kroatiassa teini-ikäisten lasten kanssa, kun hän sai tietää puhelimitse veljensä Adaman katoamisesta ja kuolemasta vuonna 2016 santarmien pidätettyä hänet. Hän palasi kiireesti Ranskaan ja huolehti perheensä taistelusta veljensä kuoleman olosuhteiden selvittämiseksi. Hän perusti ja on johtanut siitä lähtien järjestöä Comité vérité et justice pour Adama (Adaman totuus- ja oikeudenmukaisuuskomitea). Adama Traorén kuoleman asiantuntijalausunnot olivat ristiriitaisia, ja oikeuslaitos määräsi huhtikuussa 2019 tehtäväksi uuden asiantuntijalausunnon. Adama-komitea pyrkii lisäksi toimimaan lähiöiden hyväksi ja poliisiväkivaltaa vastaan. Se asettui Jean-Luc Mélenchonin perustaman Alistumattoman Ranskan järjestämän, Emmanuel Macronin politiikkaa vastustavan Marée populaire -mielenilmauksen johtoon ja tuki Keltaisten liivien liikettä sen ensimmäisistä viikoista lähtien. 2\. kesäkuuta 2020, muutama päivä George Floydin kuoleman ja Adama Traorén uuden kuolinsyyn selvityksen julkaisemisen jälkeen, Assa Traoré ja Comité vérité et justice pour Adama järjestivät mielenosoituksen Pariisin tuomioistuimen edustalla. Siihen osallistui poliisin mukaan 20 000 henkilöä, järjestäjien mukaan 80 000. == Julkaisut == * * == Lähteet == == Aiheesta muualla == Luokka:Rasisminvastaisuus Luokka:Ranskalaiset ihmisoikeusaktivistit Luokka:Vuonna 1985 syntyneet Luokka:Elävät henkilöt
Iida (Nagano)

Iida () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin eteläosassa Inan altaan eteläreunalla. Kaupunkia ympäröivät yli kolme kilometriä korkeat vuoret: kaakossa Ina- ja Akaishivuoret, luoteessa Kisovuoret. Tenryūjoki virtaa kaupungin läpi. Kaakossa Iida rajautuu Shizuokan prefektuuriin. Kaupungissa on 99 977 asukasta (toukokuussa 2020) ja sen pinta-ala on 658,66 neliökilometriä. Iidan linna eli Osahimen linna perustettiin 1200-luvun alkupuolella, ja sittemmin Iida kehittyikin linnanaluskaupunkina, Edo-kaudella vuodesta 1672 lähtien Hori-klaanin hallinnassa. Kaupunki suunniteltiin Kioton mallin mukaan, ja sitä kutsuttiinkin ”pikku-Kiotoksi”. Historiallisesti kaupunki sijaitsi tärkeiden tiereittien solmukohdassa, mutta Meiji- restauraation jälkeen se jäi liikennevirroista syrjään ja taantui paikalliseksi aluekeskukseksi. Kaupunkioikeudet osana Japanin nykyistä kunnallishallintoa Iidalle myönnettiin vuonna 1937. Kaupungin historiallinen keskusta paloi pahoin vuonna 1947. Myöhemmin kaupunki on kasvanut useiden kuntaliitosten kautta, viimeksi vuonna 2005, kun siihen yhdistettiin Kamin ja Minami-Shinanon kyläkunnat. Iidaan on sijoittunut muun muassa elektroniikka- ja elintarviketeollisuutta. Perinteisiä elinkeinoja ovat esimerkiksi mizuhiki- narun, sateenvarjojen ja tofun valmistus. Maaseutualueilla viljellään riisiä ja hedelmiä, kuten omenoita, omenapäärynöitä ja kakeja. Iida on kulttuurikaupunki, josta olivat lähtöisin Edo-kauden oppinut Dazai Shundai ja taidemaalari Hishida Shunsō. Kaupungin rakennettuun kulttuuriperintöön kuuluvat Bun’ei-jin, Kaizen-jin ja Moto-Zenkō-jin buddhalaiset temppelit sekä Hakusan-shan šintolainen pyhäkkö. Kaupunki tunnetaan myös jōruri- nukketeatteriperinteestään. Eräs luonnonnähtävyys on Tenryūn rotko. Osia kaupungin alueesta kuuluu Etelä-Alppien kansallispuistoon ja Tenryūn–Okumikawan puolikansallispuistoon. Iidaa palvelee JR Tōkain Iida- linja. Kaupungin yhteydet Nagoyan suuntaan ovat vahvat. == Kuvia == Tiedosto:正永寺本堂.jpg|Shōei-ji Tiedosto:Iida city Rikaisen ac (5).jpg|Iidan kaupunkikuvaa, palokuja Tiedosto:Cherry blossoms at Atago Shrine.jpg|Atago Inari-jinjan kirsikankukkia Tiedosto:Iida city center area Aerial photograph.1976.jpg|Iidan kantakaupunki vuoden 1976 ilmakuvassa Tiedosto:Mount Osawa (from Mount Hijiri).JPG|Ōsawavuori Hijirivuorelta == Lähteet == == Aiheesta muualla == * Kaupungin internetsivut Luokka:Naganon prefektuurin kaupungit
Ruotsin kielen aakkoset

Ruotsia kirjoitetaan latinalaisilla aakkosilla, johon kuuluvat samat lisämerkit kuin suomessakin (Å, Ä ja Ö). Yhteensä aakkosia on 29: vokaaleja on 9 ja konsonantteja 20. Isot kirjaimet A B C D E F G H I J K L M N O P Q R S T U V W X Y Z Å Ä Ö Pienet kirjaimet a b c d e f g h i j k l m n o p q r s t u v w x y z å ä ö Svenska Akademiens Ordlista erotti W:n omaksi kirjaimekseen ensimmäistä kertaa 13. painoksessaan vuonna 1998. W on ruotsin vähiten käytetty kirjain. Akuutti aksenttimerkkiä (´) voidaan käyttää vieraskielisissä sanoissa, ainoastaan E:n päällä, poikkeavan sanapainon ilmaisemiseksi: esim. idé (idea) ja armé (armeija). == Tavausaakkoset == Ruotsissa käytettävät tavausaakkoset vastaavat suurelta osin suomen vastineita. Nato-aakkosia käytetään toisinaan. Kirjain Ruotsi Suomi A Adam Aarne B Bertil Bertta C Cesar Celsius D David Daavid E Erik Eemeli F Filip Faarao G Gustav Gideon H Helge Heikki I Ivar Iivari J Johan Jussi K Kalle Kalle L Ludvig Lauri M Martin Matti N Niklas Niilo O Olof Otto P Petter Paavo Q Qvintus kuu R Rudolf Risto S Sigurd Sakari T Tore Tyyne U Urban Urho V Viktor Vihtori W Wilhelm wiski X Xerxes äksä Y Yngve Yrjö Z zäta tseta Å Åke Åke Ä ärling äiti Ö Östen öljy == Lähteet == aakkoset Luokka:Aakkostot
Magdalena Lisak

Magdalena Lisak (s. 13. huhtikuuta 1971 Katowice) on puolalainen pianisti.Magdalena Lisak Culture.pl Lisak syntyi muusikkoperheeseen ja valmistui Andrzej Jasińskin pianoluokalta Katowicen Karol Szymanowski -musiikkiakatemiasta vuonna 1994. Hän pääsi stipendillä jatkamaan opintojaan Zürichin konservatorioon Homero Franceschin johdolla ja sai opetusta Krystian Zimermanilta Baselin kaupungin musiikkiakatemiassa vuosina 1996–1998. Lisak osallistui myös Viktor Meržanovin sekä Leon Fleisherin pitämille mestarikursseille ja harjoitteli kamarimusiikkia Amadeus-kvartetin jäsenten kanssa.Biography Magdalena Lisak Lisak sijoittui kuudenneksi 13. kansainvälisessä Frédéric Chopin -pianokilpailussa Varsovassa vuonna 1995. Hän on esiintynyt eri puolilla Eurooppaa, Yhdysvalloissa, Kanadassa, Japanissa, Kiinassa ja Brasiliassa. Frédéric Chopinin ja muiden puolalaissäveltäjienPuolalaista salonkimusiikkia Yle KlassinenSolo piano recital by Magdalena Lisak ppIANISSIMO 2017 teosten ohella hänen ohjelmistoonsa on kuulunut esimerkiksi György Ligetin musiikkia. Kapellimestareita, joiden kanssa Lisak on tehnyt yhteistyötä, ovat olleet Kazimierz Kord, Tadeusz Strugała, Tomasz Bugaj, Mirosław Jacek Błaszczyk, Jerzy Salwarowski, Massimiliano Caldi, Agnieszka Duczmal, Jacques Mercier ja Reinbert de Leeuw. Lisak on väitellyt taiteiden tohtoriksi Karol Szymanowski -musiikkiakatemiasta, jossa on myös toiminut avustavana professorina. Tämän lisäksi hän on pitänyt mestarikursseja Japanissa. Lisak on tehnyt levytyksiä ja laatinut pedagogista materiaalia nuorille pianisteille. == Lähteet == Luokka:Puolalaiset pianistit Luokka:Musiikkipedagogit Luokka:Vuonna 1971 syntyneet Luokka:Elävät henkilöt
Li Huanzhi

Li Huanzhi (; 1919 Hongkong – 2000) oli kiinalainen säveltäjä.Huan Zhi Li Naxos Li pääsi vuonna 1936 Shanghain musiikkikonservatorioon, jossa opiskeli sävellystä Xiao Youmein johdolla. Kiinan–Japanin sodan (1937–1945) aikana hän muun muassa sävelsi Japanin vastaisia propagandalauluja ja vietti vuosia Shaanxissa. Tällä ajanjaksolla oli suuri vaikutus hänen sävellystyyliinsä. Yan’anin Lu Xun -taideakatemian musiikin laitoksella Li suoritti sävellys- ja orkesterinjohto-opintoja Xian Xinghain johdolla. Valmistuttuaan hän toimi samassa oppilaitoksessa Xianin avustajana.Li Huanzhi: The Man Who Orchestrated China’s National Anthem China Plus Li sai aktiivisen roolin vuonna 1949 perustetun Kiinan kansantasavallan musiikkielämässä. Hän toimi eri musiikkiyhtyeiden johdossa ja pääsi maan muusikoiden liiton puheenjohtajaksi. Lin sävellystuotantoon kuuluu lauluja, orkesterimusiikkia ja oopperaa. Hän sävelsi sekä länsimaiselle orkesterille että kiinalaisille perinnesoittimille.Spring Festival Overture LA Phil Kiinalaisia soittimia hyödyntävään tuotantoon kuuluu esimerkiksi konsertto zhengille. Yksi esitetyimmistä kiinalaisista orkesteriteoksista on Lin 1950-luvulla säveltämä Kevätfestivaalialkusoitto, joka on hänen Kevätfestivaalisarjansa ensimmäinen osa. Nie Erin vuonna 1935 säveltämästä Vapaaehtoisten marssista tuli Kiinan kansallislaulu, ja Zhou Enlai hyväksyi siitä virallisesti käyttöön otettavaksi Lin tekemän orkestraation. Li joutui vaimonsa kanssa vangituksi kulttuurivallankumouksessa, mutta pääsi sen päätyttyä palaamaan musiikillisen työnsä ääreen. Hän alkoi keskittyä aiempaa enemmän kiinalaisiin perinnesoittimiin ja muinaisiin kiinalaismelodioihin. 1990-luvulla Li sai syöpään kemoterapiaa, jonka seurauksena menetti suurimman osan kuuloaististaan. Hän silti jatkoi säveltämistä kunnes sairastui vuonna 1999 haimasyöpään. Lin tuotantoon kuuluu myös hänen kirjoittamiaan teoreettisia teoksia. Chang’e 1 -luotaimen mukana vuonna 2007 Kiinasta lähetettiin kohti Kuuta Lin Kevätfestivaalialkusoiton levytys. == Lähteet == Luokka:Kiinalaiset säveltäjät Luokka:Vuonna 1919 syntyneet Luokka:Vuonna 2000 kuolleet
Marionin piirikunta

Marionin piirikunta voi tarkoittaa seuraavia: * Marionin piirikunta, piirikunta Alabamassa, Yhdysvalloissa * Marionin piirikunta, piirikunta Arkansasissa, Yhdysvalloissa * Marionin piirikunta, piirikunta Etelä- Carolinassa, Yhdysvalloissa * Marionin piirikunta, piirikunta Floridassa, Yhdysvalloissa * Marionin piirikunta, piirikunta Georgiassa, Yhdysvalloissa * Marionin piirikunta, piirikunta Illinoisissa, Yhdysvalloissa * Marionin piirikunta, piirikunta Indianassa, Yhdysvalloissa * Marionin piirikunta, piirikunta Iowassa, Yhdysvalloissa * Marionin piirikunta, piirikunta Kansasissa, Yhdysvalloissa * Marionin piirikunta, piirikunta Kentuckyssä, Yhdysvalloissa * Marionin piirikunta, piirikunta Länsi-Virginiassa, Yhdysvalloissa * Marionin piirikunta, piirikunta Mississipissä, Yhdysvalloissa * Marionin piirikunta, piirikunta Missourissa, Yhdysvalloissa * Marionin piirikunta, piirikunta Ohiossa, Yhdysvalloissa * Marionin piirikunta, piirikunta Oregonissa, Yhdysvalloissa * Marionin piirikunta, piirikunta Tennesseessä, Yhdysvalloissa * Marionin piirikunta, piirikunta Texasissa, Yhdysvalloissa
Gonzalo Montiel

Gonzalo Montiel (s. 1. tammikuuta 1997 González Catán) on argentiinalainen jalkapalloilija, pelipaikaltaan puolustaja. Hän edustaa espanjalaisseura Sevillaa. Hän pelaa myös Argentiinan maajoukkueessa ja oli voittamassa maailmanmestaruutta 2022. == Seurajoukkueura == Montiel pelasi ensimmäisen pääsarjaottelunsa Club Atlético River Platessa huhtikuussa 2016. Hän oli vuonna 2018 voittamassa Copa Libertadoresia. Argentiinan-mestaruuden hän voitti 2021, Copa Argentinan 2016, 2017 ja 2019 sekä Recopa Sudamericanan 2019. Hän pelasi Argentiinan pääsarjassa 72 ottelua ja teki kolme maalia. Copa Libertadoresissa hän teki pelaamissaan 45 ottelussa kolme ja syötti kymmenen maalia. Montiel siirtyi Espanjan Primera Divisiónin Sevillaan 11 miljoonalla eurolla kesällä 2021. Hän pelasi kauden 2023–2024 lainalla Englannin Valioliigan Nottingham Forestissa. == Maajoukkueura == Montiel edusti Argentiinaa alle 20-vuotiaiden maailmanmestaruuskilpailuissa vuonna 2017. Hän pelasi Argentiinan A-maajoukkueessa ensimmäiset ottelunsa maaliskuussa 2019 Venezuelaa ja Marokkoa vastaan. Syyskuussa 2019 hän pelasi kolmannen maaottelunsa Chileä ja neljännen Meksikoa vastaan. Ensimmäisen MM- karsintaottelunsa hän pelasi Ecuadoria vastaan lokakuussa 2020. Hän pelasi neljä ottelua, mukaan lukien loppuottelun Brasiliaa vastaan Argentiinan voittaessa Copa Américan 2021. Hän pelasi MM-kilpailuissa 2022 neljässä ottelussa. Loppuottelussa Ranskaa vastaan hän tuli kentälle jatkoajan alkaessa, ja laukoi rangaistuspotkukilpailussa Argentiinan maailmanmestaruuden ratkaisseen viimeisen maalin. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1997 syntyneet Luokka:Elävät henkilöt
Ferenc Kállay

Ferenc Kállay (1790–1861) oli unkarilainen kirjailija ja kirjallisuudentutkija. Hän palveli 1814–1828 sotatuomarina ja oleskeltuaan muutamia vuosia Erdélyissä muutti 1832 Budapestiin, jossa antautui kokonaan kirjallisuustieteellisiin töihin. Huomattavia julkaisuja ovat Históriai értekezés a ’nemes székely nemzet’ eredetéről ('Jalosukuisen székely-kansan alkuperästä', 1829), A magyar nemzetségröl ('Unkarin kansakunnasta', 1836), Kölcsey Ferenc gyermek- és ifjukori ('Ferenc Kölcseyn lapsuuden- ja nuoruudenaika', 1839), Finn-magyar nyelv ('Suomalais-unkarilainen kieli', 1844), jossa Kállay tekee selkoa suomalais-ugrilaista kieli- ja kansatiedettä koskevasta kirjallisuudesta, tutkimuksen siihenastisista tuloksista sekä antaa historiallis-kansatieteellisiä tietoja suomalais-ugrilaisista kansoista, joihin hän katsoo kuuluviksi myös samojedit sekä alkujaan myös baškiirit, meštšeralaiset ja tšuvassit, ja A pogány magyarok vallása ('Pakanallisten unkarilaisten muinaisuskonto', 1861).Kállay, Ferenc, Tietosanakirja osa 4, palsta 135, Tietosanakirja Osakeyhtiö 1912 == Lähteet == ==Aiheesta muualla== Luokka:Unkarilaiset kirjailijat Luokka:Kirjallisuudentutkijat Luokka:Vuonna 1790 syntyneet Luokka:Vuonna 1861 kuolleet
Bellinzona–Mesocco-rata

Bellinzona–Mesocco-rata oli sveitsiläinen rautatie, jolla on liikennettä vuosina 1907–2016. Società Ferrovia elettrica Bellinzona–Mesocco -yhtiö rakensi radan Ticinon Bellinzonasta Graubündenin Mesoccoon. Se aloitti liikenteen vuonna 1907. Yhtiö yhdistettiin vuoden 1942 alussa graubündeniläiseen Rhätische Bahniin, joka jatkoi nimissään matkustajaliikennettä vuoteen 1972 ja tavaraliikennettä vuoteen 2003.Schienennetz Schweiz, s. 25, 107, viitattu 13.6.2020 Società Esercizio Ferroviario Turistico (SEFT) harjoitti lyhennetyllä radalla matkailuliikennettä toiminimellä Ferrovia Mesolcinese vuosina 2004–2013Schienennetz Schweiz, s. 113, viitattu 13.6.2020. Alkuvaiheessa SEFTin käyttämän radan pituus oli 12,6 kilometriä (Cama – Castione-Arbedo), vuodesta 2013 vain 3,4 kilometriä (Cama - Grono)Bahnprofil Schweiz, s. 74, viitattu 13.6.2020. == Lähteet == * * === Viitteet === == Aiheesta muualla == Luokka:Sveitsiläiset rautatieyhtiöt Luokka:Graubünden Luokka:Ticino
Wolfgang Kirchbach

Wolfgang Kirchbach (1857–1906Kirchbach, Wolfgang, Deutsche Biographie, viitattu 13.6.2020 ) oli saksalainen prosaisti ja runoilija. Hän toimitti 1888–1889 Dresdenissä kirjallisuuslehteä Magazin für Literatur des In- und Auslandes. Kirchbach oli henkevä kirjallisuuskriitikko. Runoilijana ja kirjailijana häntä haittaa teennäisyys. Hänen tuotannostaan ovat merkittäviä esimerkiksi taiteilijaromaani Salvator Rosa (1880), runovalikoima Ausgewählte Gedichte (1883), draamarunoelmat Die Waiblinger (1887), Die letzten Menschen (1890 ja huvinäytelmät Der Menschenkenner (1888), Warum Frauen die Männer lieben (1892) ja Jung gefreit (1897).Kirchbach, Wolfgang, Tietosanakirja osa 4, palsta 937, Tietosanakirja Osakeyhtiö 1911 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1857 syntyneet Luokka:Vuonna 1906 kuolleet